CELEX: 22008D0085
Language: sk
Date: 2008-07-04 00:00:00
Title: Rozhodnutie Spoločného výboru EHP č. 85/2008 zo  4. júla 2008 , ktorým sa mení a dopĺňa príloha XIII (Doprava) k Dohode o EHP

23.10.2008   
            
            
               SK
            
            
               Úradný vestník Európskej únie
            
            
               L 280/20
            
         
      ROZHODNUTIE SPOLOČNÉHO VÝBORU EHP
   č. 85/2008
   zo 4. júla 2008,
   ktorým sa mení a dopĺňa príloha XIII (Doprava) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 72/2008 zo 6. júna 2008 (1).
            
         
               (2)
            
            
               Nariadenie Európskeho parlamentu a Rady (ES) č. 1370/2007 z 23. októbra 2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70 (2), sa má začleniť do dohody.
            
         
               (3)
            
            
               Nariadenie (ES) č. 1370/2007 zrušuje nariadenie Rady (EHS) č. 1107/70 (3) začlenené do dohody, a preto je potrebné odkaz naňho v rámci dohody vypustiť.
            
         
               (4)
            
            
               Nariadenie Rady (EHS) č. 1191/69 (4), začlenené do dohody, sa zrušuje nariadením (ES) č. 1370/2007, avšak jeho ustanovenia sa naďalej uplatňujú na služby nákladnej dopravy počas troch rokov od nadobudnutia účinnosti nariadenia (ES) č. 1370/2007,
            
         ROZHODOL TAKTO:
   Článok 1
   Príloha XIII k dohode sa mení a dopĺňa takto:
   
               1.
            
            
               Za bod 4 [nariadenie Rady (EHS) č. 1191/69] sa vkladá tento bod:
               
                           „4a.
                        
                        
                           
                              32007 R 1370: nariadenie Európskeho parlamentu a Rady (ES) č. 1370/2007 z 23. októbra 2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70 (Ú. v. EÚ L 315, 3.12.2007, s. 1).“
                        
                     
         
               2.
            
            
               Do bodu 4 [nariadenie Rady (EHS) č. 1191/69] sa dopĺňa tento text:
               „Ustanovenia nariadenia sa na účely tejto dohody vykladajú s týmito úpravami:
               V súlade s článkom 10 ods. 1 nariadenia (ES) č. 1370/2007 sa toto nariadenie zrušuje. Jeho ustanovenia sa však naďalej uplatňujú na služby nákladnej dopravy počas troch rokov od nadobudnutia účinnosti nariadenia (ES) č. 1370/2007.“
            
         
               3.
            
            
               Znenie bodu 11 [nariadenie Rady (EHS) č. 1107/70] sa vypúšťa.
            
         
               4.
            
            
               Slová „článok 19 nariadenia (EHS) č. 1191/69,“ v odseku II sektorových prispôsobení a znenie bodu 4 [nariadenie Rady (EHS) č. 1191/69] sa vypúšťajú s účinnosťou od 3. decembra 2012.
            
         Článok 2
   Znenie nariadenia (ES) č. 1370/2007 v islandskom a nórskom jazyku, ktoré sa uverejnení v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 5. júla 2008 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 4. júla 2008
      
         
            Za Spoločný výbor EHP
         
         
            predseda
         
         J. N. V. knieža Nikolaus von LIECHTENSTEIN
         
      
   
   
      (1)  Ú. v. EÚ L 257, 25.9.2008, s. 36.
   
      (2)  Ú. v. EÚ L 315, 3.12.2007, s. 1.
   
      (3)  Ú. v. ES L 130, 15.6.1970, s. 1.
   
      (4)  Ú. v. ES L 156, 28.6.1969, s. 1.
   
      (5)  Ústavné požiadavky boli oznámené.